| *Tsuga* |
| --- |
| *Tsuga heterophylla* |
| Clasificación científica |
| 

|  |  |
| --- | --- |
| Reino: | Plantae |
| División: | Pinophyta |
| Clase: | Pinopsida |
| Orde: | Pinales |
| Familia: | Pinaceae |
| Xénero: | ***Tsuga***Carrière |

 |
| Especies |
| * Subxénero *Tsuga*

*Tsuga canadensis*  Tsuga do Canadá
*Tsuga caroliniana*  Tsuga de Carolina
*Tsuga chinensis*  Tsuga da China
*Tsuga diversifolia*
*Tsuga dumosa*  Tsuga do Himalaia
*Tsuga forrestii*
*Tsuga heterophylla*  Tsuga do Pacífico
*Tsuga sieboldii*  Tsuga do sur do Xapón* Subxénero *Hesperopeuce* (Engelm.) Ueno

*Tsuga mertensiana* |

***Tsuga*** (do xaponés ツガ, 栂); é un xénero de coníferas pertencente á familia Pinaceae que engloba as especies arbóreas coñecidas como **falsos abetos**. Todas a especies son árbores perennes acadando os 20 - 60 metros de altura e atopándose exclusivamente en rexións húmidas.

Hai de 8 a 10 especies dentro do xénero, dependendo da autoridade que o clasifique, con catro especies en América do Norte e de catro a seis no leste de Asia.

A madeira que se obtén é importante na industria, úsase especialmente como polpa para facer papel.

Descrición
----------

*Tsuga* é unha árbore perenne de tamaño medio que acada os 20 a 65 m de altura cunha coroa cónica a irregular. A casca é de cor cinsenta a marrón.

As follas son estreitas en forma de agulla de 8 a 40 mm de lonxitude e 1.5 a 3 mm de largo.

Follaxe e conos de *Tsuga mertensiana*.
Os conos de pole crecen en solitario a partir de xemas laterais. Teñen 3–5(–10) mm de longo, ovoides, globosas, ou elipsoides, e de cor branca amarelenta a púrpura clara, e nacen sobre un curto pedúnculo. Os estróbilos nacen en franzas dun ano de idade e teñen son pequenos, globoso-ovoide ou cilíndrico-oblongo, que roldan os 15–40 mm de longo, agás en *T. mertensiana*, onde son cilíndricos e máis longos, 35–80 mm de lonxitude; son solitarios, terminais ou raramente laterais, pénsiles, e son sésiles ou sobre un curto pedúnculo até 4 mm de longo. A madurez ocorre en 5–8 meses, e as sementes espállanse pouco despois; os conos caen pouco despois de ceibaren a semente ou até un ano ou dous despois. As escamas de sementes son delgadas, coriáceas e persistentes. Varían na forma e carecen dunha apófise e un umbo. As brácteas son incluídas e pequenas. As sementes son pequenas, de 2 a 4 mm de longo, e con ás, coas ás de 8 a 12 mm de longo. Tamén conteñen pequenas vesículas de resina adaxiais. A derminación de sementes é epixeal; as plántulas teñen de catro a seis cotiledóns.

Taxonomía
---------

*T. mertensiana* é infrecuente neste xénero en varios aspectos. As follas están menos aplanadas e dispostas todas arredor do gomo, e teñen estoma por riba e por baixo, dando á follaxe unha cor glauca; e os conos son os máis longos do xénero, 35–80 mm de longo e cilíndrico máis ca ovoide. Algúns botanistas trátana nun xénero distinto como *Hesperopeuce mertensiana* (Bong.) Rydb. aínda que é máis xeralmente considerada só distinta no rango dun subxénero.

Outra especie, descrita primeiro como *Tsuga longibracteata*, agora se trata como un xénero distinto *Nothotsuga*; difire de *Tsuga* nos conos erectos (non pendurados), e conos masculinos en acios de umbelas, nestes riscos máis estreitamente relacionadas co xénero *Keteleeria*.

Ecoloxía
--------

Todas as especies están adaptadas a (e están limitadas a) zonas temperadas relativamente frescas e húmidas con alta pluviosidade, veráns frescos, e pouco ou ningunha escaseza de auga; tamén está adaptada aos invernos intensos con grandes nevaradas e toleran as xeadas mellor que a maioría do das árbores.

Notas
-----

1. 1 2 3 4 5  Farjon, A. (1990). *Pinaceae. Drawings and Descriptions of the Genera*. Koeltz Scientific Books ISBN 3-87429-298-3.
2. 1 2  Rushforth, K. (1987). *Conifers*. Helm ISBN 0-7470-2801-X.
3. 1 2 3 4  Earle, C. J. (2006). "*Tsuga*". Gymnosperm Database. Consultado o 16-05-2007.
4. 1 2  Wu, Z.-Y. & Raven, P. H. (1999). "*Tsuga*". *Flora of China*. Beijing: Science Press. Consultado o 16-05-2007.
5. 1 2  Taylor, R. J. (1993). "*Tsuga*". *Flora of North America North of Mexico, Vol. 2*. Oxford University Press. Consultado o 16-05-2007.
6. ↑  Earle, Christopher J. (2006). "*Tsuga*". The Gymnosperm Database. Consultado o 16-05-2007.
7. ↑  Wu, Zheng-yi; Raven, Peter H. (1999). "*Tsuga*". *Flora of China*. Beijing: Science Press. Consultado o 16-05-2007.
8. ↑  Page, C. N. (1990). Pinaceae. Pp. 319-331 en: Kubitzki, K. ed. *The Families and Genera of Vascular Plants*. Springer-Verlag, Berlin.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Tsuga Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Tsuga*** |

### Ligazóns externas

* Gymnosperm Database: *Tsuga* descrición
* Arboretum de Villardebelle: photos of cones of all the species
* US Forest Service Hemlock Woolly Adelgid website

|  |  |
| --- | --- |
| Control de autoridades | 
* Wd: Q739430
* AAT: 300343644
* BRE: 4218397
* EBID: ID
* GND: 4469632-2
* LCCN: sh85138338
* MAG: 2779237806

 |

|  |  |
| --- | --- |
| Identificadores taxonómicos | 
* Dyntaxa: 1006420
* EOL: 34199
* EPPO: 1TSUG
* FNA: 133931
* FoC: 133931
* GBIF: 2685257
* iNaturalist: 48255
* IPNI: 11721-1
* IRMNG: 1103941
* ITIS: 183396
* NBN: NHMSYS0000464647
* NCBI: 3358
* POWO: ID
* PPoE: ID
* Soortenregister: 119472
* Tela Botanica: 87363
* Tropicos: 40020343
* PLANTS: TSUGA
* VASCAN: 1796

 |

|  |  |
| --- | --- |
| Identificadores | 
* MeSH: D028225
* UMLS: C0949851

 |